Nnan-d yimsuddsen n tedyant-a, ass n usamas, dakken asenfar amezwaru irebḥen d win yerzan tasnulzuzt tamerrant yernu wa d asnas ara yeǧǧen amerray ad yessen isemlan n temnaḍt aydeg yella.
Asenfar wis sin d win n sin n yilemẓiyen n 17 n yiseggasen yernu yerza afares n yigersalen d usenzi-nsen i tneččiyin.
Ma d asenfar wis kraḍ yeqqen ɣer tdawsa d tɣellist tanmettit yernu yerza abaḍi n tetrist d wurrig deg uxxam. Asenfar-a yebda yettnuzu, ɣef wakken ay d-nettwaxebber.
Yenna-d uselway n Teṛmist Tazzayrit n Usmal n Uṛmas d Udhal n Tgemma, Adlane Chaouch, dakken awanak d wakk tisuda-nnes, dehhlen tisentayin tiṛmasanin d tmelwi n yiweẓla ladɣa deffir ma ɣetsen yiduba unnigen n tmurt akken ad reẓmen akk tiwwura i tsentayin d yirmuden ara inefɛen aṛmas d usileɣ n tsutiwin timaynutin akken ad derwent deg unegmu aɣelnaw.
Taẓrigt tis 4 n Ugrur Azzayri n Tfazit n Skikda d tin aydeg derwen 50 n yilemẓiyen yesɛan isenfaren d isfaranen.
kab_Latn kab_Latn kab_Latn kab_Latn kab_Latn